Thomas Tuchel a luat decizia finală cu privire la viitorul său
FC Bayern Munchen o va întâlni sâmbătă, 18 mai, de la ora 16:30, pe Hoffenheim.
”Bavarezii” vor face deplasarea în weekend la Sinsheim, pe ”PreZero Arena”, pentru confruntarea din etapa cu numărul 34 a primului eșalon din Germania, fiind, de altfel, și ultima a sezonului în curs.
Thomas Tuchel a luat decizia finală cu privire la viitorul său
În februarie, Thomas Tuchel, antrenorul principal de pe ”Allianz Arena”, anunța că se desparte de FC Bayern Munchen. Recent, tehnicianul s-a răzgândit, iar la conferința de presă premergătoare partidei cu Hoffenheim și-a exprimat decizia finală.
- Așadar, Tuchel va pleca la finalul actualei stagiuni de la FC Bayern. Postul de principal de la trupa ”bavareză” va rămâne vacant
”Asta e ultima mea conferință ca antrenor la FC Bayern. Au fost discuții, dar nu am ajuns la un acord. Așa că decizia din februarie rămâne”, a spus Thomas Tuchel, citat de jurnalistul sportiv Fabrizio Romano pe rețelele social media.
???? BREAKING: Thomas Tuchel will NOT stay as Bayern manager, no change of mind.
“This is my last press conference as FC Bayern manager”.
“There were talks, but we didn't reach an agreement… so the decision of February still stands”, Tuchel says. pic.twitter.com/nd8C35cLES
— Fabrizio Romano (@FabrizioRomano) May 17, 2024
Tuchel a preluat-o pe FC Bayern în martie 2023 și ar mai fi avut contract cu echipa din Bundesliga până la finalul lui iunie 2025. 60 de apariții pe banca tehnică a bifat neamțul la ”bavarezi”.
FC Bayern, în sezonul în curs
După 33 de etape desfășurate în Bundesliga, FC Bayern ocupă locul doi cu 72 de puncte. ”Bavarezii” sunt la 15 lungimi în spatele campioanei Bayer Leverkusen, cu o etapă înainte de finalul stagiunii.
Formația dirijată de Thomas Tuchel a înregistrat, în consecință, 23 de victorii, trei rezultate de egalitate și șapte înfrângeri și a obținut un golaveraj de +51 goluri înscrise.
Urmăriți SPORT.RO și pe Google News